Klagte kom teen EFF ná raadsgevegVuisgevegte in die raadsvergadering in Johannesburg. (Foto: Skermskoot) Kriminele klagte wink teen lede van die EFF nadat daar ŉ volslae vuisgeveg tussen raadslede tydens ŉ 12 uur lange raadsvergadering in Johannesburg was. Voordat die vergadering Donderdag verdaag is, is die chaotiese gebeure van die aand op beeldmateriaal vasgevang en doen dit sedertdien die ronde op sosiale media. Die beeldmateriaal wys hoe die speaker van die raadsvergadering, Vasco da Gama, deur EFF-lede bygekom en uit sy stoel verwyder word. Ander DA-raadslede het ook in die proses deurgeloop. Die DA voer nou aan dat sy lede deur die EFF “aangeval en geïntimideer” is – veral sy vroueraadslede. “Raadslede moet veilig voel in hul werkplek en geweldplegers moet aanspreeklik gehou word, veral diegene wat ŉ eed afgelê het om die Grondwet te beskerm,” sê Bongani Nkomo, die DA se adjunkkoukusleier in Johannesburg. Om dié rede het die DA onderneem om ŉ saak by die polisie aanhangig te maak “om te verseker dat die betrokkenes verantwoording doen”. Da Gama het glo reeds ŉ saak van intimidasie en aanranding teen die EFF aanhangig gemaak, berig News24. Nkomo meen die chaos het uitgebreek nadat die ANC en EFF se “talle vertragingstegnieke” tydens die raadsvergadering gefaal het. Dié taktieke is glo gebruik weens ŉ omstrede item op die vergadering se agenda. “In ŉ poging om die verrigtinge te ontspoor het die EFF anargie en geweld gekies,” sê Nkomo. “Die EFF het voortgegaan om die speaker gewelddadig uit sy stoel in die raadsaal te verwyder en tydens hierdie ongelukkige gebeurtenis is die DA se raadslede aangeval. “Hierdie onbetaamlike optrede kom in ŉ tydperk waarin ons bedoel is om nie net die veerkragtigheid van ons vroue te waardeer nie, maar ook waar ons vasberade en verenig moet bly in ons pogings om hulle te beskerm.” Nkomo sê die DA se gedagtes is by Da Gama ná die traumatiese ervaring. Dit is nie duidelik of Da Gama enige beserings opgedoen het nie. City of Johannesburg Council meeting right now ???? We want service delivery in our City, but it’s stifled by chaos and punch ups. pic.twitter.com/Aw0EWckzLH — David Potter (@DavidCOJ102) August 10, 2022 Take a look at how the EFF behaved in the Council meeting in Jozi ydy and especially note the assault on a woman. Women's day was just lip service. pic.twitter.com/41dgquDEfm — Helen Zille (@helenzille) August 11, 2022 The EFF is a movement of cowards. Their members assaulting women in Joburg council yesterday describes who & what they are. They should never be allowed to govern because they cannot respect fellow human beings, nevermind the rule of law. A vote for the EFF is a vote for GBV. — Ian Cameron (@IanCameron23) August 11, 2022